ddrg/super_eurlex huggingface dataset:
1.

Anexa I se modifică după cum urmează: (a) prima teză de la punctul 5 se înlocuiește cu următorul text: „Culturi pentru producția de semințe certificate de hibrizi de Avena nuda, Avena sativa, Avena strigosa, Oryza sativa și xTriticosecale cu autopolenizare și culturi pentru producția de semințe certificate de hibrizi de Hordeum vulgare, Triticum aestivum subsp. aestivum, Triticum aestivum subsp. spelta, Triticum turgidum subsp. durum, prin intermediul unei alte tehnici decât sterilitatea masculină citoplasmatică („CMS”);” (b) între punctul 5a și punctul 6 se introduce următorul punct: „5b. Culturi pentru producția de semințe de bază și semințe certificate de hibrizi de Triticum aestivum subsp. aestivum, Triticum aestivum subsp. spelta, Triticum turgidum subsp. durum prin intermediul tehnicii CMS: (a) Cultura îndeplinește următoarele standarde privind distanțele față de sursele învecinate de polen care ar putea să genereze o polenizare străină nedorită: Cultură Distanță minimă Pentru componenta feminină CMS pentru producerea de semințe de bază 300 m Pentru producerea de semințe certificate 25 m (b) Cultura are o identitate și o puritate varietală suficiente în ceea ce privește caracteristicile componentelor. În special, cultura respectă următoarele standarde: (i) Procentajul în număr de plante care în mod evident sunt neconforme cu tipul nu depășește: — pentru culturile folosite pentru producția de semințe de bază, 0,1 % pentru linia menținătoare și linia restauratoare și 0,3 % pentru componenta feminină CMS; — pentru culturile folosite pentru producția de semințe certificate, 0,3 % pentru linia restauratoare, 0,6 % pentru componenta feminină CMS și 1 % în cazul în care componenta feminină CMS este un hibrid simplu. (ii) Nivelul de sterilitate masculină al componentei feminine este de cel puțin: — 99,7 % pentru culturile folosite pentru producția de semințe de bază; — 99 % pentru culturile folosite pentru producția de semințe certificate; (iii) Conformitatea cu cerințele de la punctele (i) și (ii) sunt evaluate în cadrul unui control oficial a posteriori. (c) Semințele certificate pot fi produse într-o cultură mixtă de componentă feminină masculin-sterilă cu o componentă masculină care restaurează fertilitatea. Autoritatea de certificare responsabilă raportează înainte de 28 februarie a fiecărui an către Comisie și celelalte state membre rezultatele anului precedent cu privire la cantitatea de semințe de hibrizi produsă, respectarea de către inspecțiile pe teren a cerințelor corespunzătoare, procentajul de loturi de semințe care au fost respinse din cauza unor parametri de calitate insuficienți, precum și orice alte informații care justifică respingerea acestor loturi. Această obligație de raportare se aplică până la 28 februarie 2030.”
(c)

în cazul în care eliberarea loturilor este efectuată de o persoană calificată care își are reședința și își desfășoară activitatea în alte părți ale Regatului Unit decât Irlanda de Nord, titularul autorizației de fabricație declară că nu are la dispoziție o persoană calificată care își are reședința și își desfășoară activitatea în Uniune la 20 aprilie 2022.”
(2)

Legătura fixă pe sub Canalul Mânecii este un tunel feroviar dublu, săpat sub Canalul Mânecii între Coquelles (Pas-de-Calais, Franța) și Folkestone (Kent, Regatul Unit). Aceasta dispune, la fiecare capăt, de un tunel de serviciu asociat și de terminale pentru controlul accesului la tuneluri și al ieșirii din acestea. Datorită acestor infrastructuri, aceasta are caracteristicile unei legături maritime între Franța și Regatul Unit, cu controale la frontieră la cele două terminale de acces. Legătura maritimă și legătura fixă pe sub Canalul Mânecii permit o traversare a Canalului Mânecii în aceleași condiții.
3.

Articolul 2 se modifică după cum urmează: (a) se introduc următoarele litere: „(ba) prin «substanță toxică pentru reproducere» se înțelege o substanță sau un amestec care îndeplinește criteriile de clasificare ca agent toxic pentru reproducere de categoria 1A sau 1B prevăzute în anexa I la Regulamentul (CE) nr. 1272/2008; (bb) prin «substanță toxică pentru reproducere fără valoare-prag» se înțelege o substanță toxică pentru reproducere pentru care nu există un nivel sigur de expunere pentru sănătatea lucrătorilor și care este identificată ca atare în coloana de observații din anexa III; (bc) prin «substanță toxică pentru reproducere cu valoare-prag» se înțelege o substanță toxică pentru reproducere pentru care există un nivel sigur de expunere, sub care nu există niciun risc pentru sănătatea lucrătorilor, și care este identificată ca atare în coloana de observații din anexa III;”; (b) litera (c) se înlocuiește cu următorul text: „(c) prin «valoare-limită» se înțelege, cu excepția cazului în care se prevede altfel, limita mediei ponderate în timp a concentrației unui agent cancerigen sau mutagen ori a unei substanțe toxice pentru reproducere în aerul din zona în care respiră un lucrător într-o perioadă de referință determinată, precizată în anexa III;”; (c) se adaugă următoarele litere: „(d) prin «valoare-limită biologică» se înțelege limita concentrației în mediul biologic corespunzător a agentului în cauză, a metabolitului acestuia sau a unui indicator al efectului; (e) prin «supravegherea stării de sănătate» se înțelege evaluarea stării de sănătate a unui lucrător în funcție de expunerea sa la locul de muncă la anumiți agenți cancerigeni sau mutageni ori la anumite substanțe toxice pentru reproducere.”
10.

„entitate a administrației publice” înseamnă o entitate, recunoscută ca atare într-un stat membru în conformitate cu dreptul intern, cu excepția autorităților judecătorești, parlamentare sau a băncilor centrale, care îndeplinește următoarele criterii: (a) a fost înființată în scopul satisfacerii unor nevoi de interes general și nu are caracter industrial sau comercial; (b) are personalitate juridică sau este abilitată prin lege să acționeze în numele unei alte entități cu personalitate juridică; (c) este finanțată, în cea mai mare parte, de autoritățile statului sau de alte organisme centrale de drept public, face obiectul unui control de gestiune din partea autorităților sau a organismelor respective, sau are un consiliu de administrație, de conducere sau de supraveghere ai cărui membri sunt desemnați în proporție de peste 50 % de autoritățile statului sau de alte organisme centrale de drept public; (d) are competența de a adresa persoanelor fizice sau juridice decizii administrative sau de reglementare care le afectează drepturile în ceea ce privește circulația transfrontalieră a persoanelor, mărfurilor, serviciilor sau capitalurilor.
(113)

Entitățile care intră în domeniul de aplicare al prezentei directive ar trebui considerate ca fiind sub jurisdicția statului membru în care sunt stabilite. Totuși, ar trebui să se considere că furnizorii de rețele publice de comunicații electronice sau furnizorii de servicii de comunicații electronice accesibile publicului intră sub jurisdicția statului membru în care își prestează serviciile. Ar trebui să se considere că furnizorii de servicii DNS, registrele de nume TLD, entitățile care furnizează servicii de înregistrare a numelor de domenii, furnizorii de servicii de cloud computing, furnizorii de servicii de centre de date, furnizorii de rețele de furnizare de conținut, furnizorii de servicii gestionate, furnizorii de servicii de securitate gestionate, precum și furnizorii de piețe online, de motoare de căutare online și de platforme de servicii de socializare în rețea se află sub jurisdicția statului membru în care își au sediul principal în Uniune. Entitățile administrației publice ar trebui să intre sub jurisdicția statului membru care le-a instituit. În cazul în care entitatea furnizează servicii sau își are sediul în mai multe state membre, aceasta ar trebui să intre sub jurisdicția separată și concurentă a fiecăruia dintre respectivele state membre. Autoritățile competente din respectivele state membre ar trebui să coopereze, să își ofere asistență reciprocă și, după caz, să întreprindă acțiuni comune de supraveghere. În cazul în care statele membre își exercită jurisdicția, acestea nu ar trebui să aplice măsuri de asigurare a respectării legii sau sancțiuni de mai multe ori pentru același comportament, în conformitate cu principiul ne bis in idem.
(21)

În condițiile respectării Regulamentului (CE) nr. 593/2008 al Parlamentului European și al Consiliului (7), prezenta directivă ar trebui să se aplice lucrătorilor care au un contract de muncă sau un raport de muncă definit în dreptul, convențiile colective sau practicile în vigoare în fiecare stat membru, ținând seama de criteriile stabilite de Curtea de Justiție a Uniunii Europene (Curtea de Justiție) pentru determinarea statutului de lucrător. Cu condiția îndeplinirii acestor criterii, lucrătorii, atât din sectorul privat, cât și din cel public, lucrătorii casnici, lucrătorii la cerere, lucrătorii intermitenți, lucrătorii pe bază de tichete, lucrătorii prin intermediul platformelor, stagiarii, ucenicii și alți lucrători cu contracte atipice, precum și falșii lucrători independenți și lucrătorii nedeclarați ar putea intra sub incidența prezentei directive. Persoanele care desfășoară în mod real activități independente nu intră sub incidența prezentei directive întrucât nu îndeplinesc criteriile respective. Utilizarea abuzivă a statutului de persoană care desfășoară activități independente, astfel cum este definit în dreptul intern, la nivel național sau în situații transfrontaliere, este o formă de muncă declarată în mod fals, care este adesea asociată cu munca nedeclarată. Falsa activitate independentă apare atunci când, pentru a eluda anumite obligații legale sau fiscale, o persoană este declarată ca desfășurând activități independente, deși aceasta îndeplinește, de fapt, condițiile caracteristice unui raport de muncă. Astfel de persoane ar trebui să intre sub incidența prezentei directive. Existența unui raport de muncă ar trebui să fie stabilită pe baza faptelor care descriu desfășurarea efectivă a muncii, și nu pe baza descrierii pe care o dau părțile raportului în cauză.
(d)

„întreprindere” înseamnă orice persoană fizică sau juridică, fie că are sau nu ca obiectiv realizarea de profit, orice asociație sau grup de persoane fără personalitate juridică, fie că are sau nu ca obiectiv realizarea de profit, precum și orice organism aflat sub patronajul unei autorități publice, fie că are personalitate juridică proprie sau depinde de o autoritate care are această personalitate, care transportă, încarcă sau descarcă mărfuri periculoase sau face ca acestea să fie transportate, precum și cele care depozitează temporar, colectează, ambalează sau livrează aceste mărfuri ca parte a unei operații de transport și sunt localizate pe teritoriul Uniunii;
(26)

Dispozițiile privind recunoașterea calificărilor profesionale prevăzute în Directiva 2005/36/CE a Parlamentului European și a Consiliului (8) nu se aplicau în ceea ce privește recunoașterea certificatelor navigatorilor în temeiul Directivei 2008/106/CE. Directiva 2005/45/CE a Parlamentului European și a Consiliului (9) a reglementat recunoașterea reciprocă a certificatelor navigatorilor eliberate de statele membre. Cu toate acestea, definițiile certificatelor navigatorilor menționate în Directiva 2005/45/CE au devenit caduce în urma amendamentelor aduse Convenției STCW în 2010. Prin urmare, sistemul de recunoaștere reciprocă a certificatelor navigatorilor eliberate de statele membre ar trebui reglementat astfel încât să reflecte amendamentele internaționale. În plus, certificatele medicale ale navigatorilor eliberate sub autoritatea statelor membre ar trebui, de asemenea, să fie incluse în sistemul de recunoaștere reciprocă. Pentru a se evita orice ambiguitate, precum și riscul de incoerențe între Directiva 2005/45/CE și prezenta directivă, recunoașterea reciprocă a certificatelor navigatorilor ar trebui să fie reglementată numai prin prezenta directivă. În plus, în vederea reducerii sarcinii administrative suportate de statele membre, ar trebui introdus un sistem electronic de prezentare a calificărilor navigatorilor, după ce amendamentele relevante la Convenția STCW vor fi adoptate.
(10)

În al doilea rând, indiferent dacă societatea-mamă finală are sediul într-o jurisdicție care are o IIR calificată, societăților-mamă deținute parțial care au sediul în Uniune și sunt deținute în proporție de peste 20 % de deținători de participații din afara grupului ar trebui să le revină obligația, în temeiul prezentei directive, de a aplica IIR până la partea lor alocabilă din impozitul suplimentar. Cu toate acestea, astfel de societăți-mamă deținute parțial nu ar trebui să aplice IIR atunci când sunt deținute integral de o altă societate-mamă deținută parțial care trebuie să aplice IIR. În al treilea rând, în cazul în care societatea-mamă finală este o entitate exceptată sau are sediul într-o jurisdicție în care nu există o IIR calificată, entitățile constitutive ale grupului ar trebui să aplice UTPR pentru orice valoare reziduală a impozitului suplimentar care nu a făcut obiectul IIR proporțional cu o formulă de alocare bazată pe numărul lor de angajați și imobilizările corporale. În al patrulea rând, în cazul în care societatea-mamă finală are sediul într-o jurisdicție a unei țări terțe care dispune de o IIR calificată, entitățile constitutive ale grupului de întreprinderi multinaționale ar trebui să aplice UTPR entităților constitutive situate în jurisdicția țării terțe respective, în cazurile în care jurisdicția țării terțe respective este impozitată la un nivel redus pe baza cotei efective de impozitare a tuturor entităților constitutive din jurisdicția respectivă, inclusiv a societății-mamă finală.
(12)

USB de tip C este o tehnologie deja comună pentru multe categorii sau clase de echipamente radio, deoarece asigură încărcarea și transferul de date de înaltă calitate. Atunci când este combinat cu protocolul de comunicare pentru încărcare USB Power Delivery, receptaculul de încărcare USB de tip C este capabil să furnizeze o putere de până la 100 de wați și, prin urmare, lasă o marjă largă pentru continuarea dezvoltării unor soluții de încărcare rapidă, permițând în același timp pieței să asigure condițiile necesare pentru echipamentele mai puțin performante, care nu necesită o încărcare rapidă. Telefoanele mobile și echipamentele radio similare care permit încărcarea rapidă pot încorpora caracteristicile USB Power Delivery, astfel cum sunt descrise în standardul european EN IEC 62680-1-2:2021 „Interfețe de magistrală serială universală pentru date și alimentare electrică – Partea 1-2: Componente comune – Specificație USB pentru furnizarea de curent”. Specificațiile pentru USB fac obiectul unei evoluții continue. În această privință, USB Implementers Forum a elaborat o versiune actualizată a specificației USB pentru furnizarea de curent, care permite susținerea unei puteri de până la 240 de wați. De asemenea, a fost adaptată specificația pentru USB de tip C, care va extinde cerințele pentru cabluri și conectori astfel încât aceștia să susțină o putere de până la 240 de wați. Acest lucru va permite ca echipamentele radio care necesită astfel de niveluri de putere să fie luate în considerare pentru o eventuală includere pe lista echipamentelor radio reglementate de prezenta directivă.
3.

În cazul în care autoritățile competente nu sunt în măsură să prevadă o examinare în condiții ecologice sau examinarea anumitor caracteristici, inclusiv predispoziția la boli, testarea poate fi realizată în conformitate cu unul dintre următoarele puncte: (a) sub supravegherea autorității competente, la sediul amelioratorilor ecologici sau în ferme ecologice; (b) în condiții de consum redus de factori de producție și cu tratamente minime; (c) în alt stat membru, dacă au fost încheiate acorduri bilaterale între statele membre pentru a realiza testarea în condiții ecologice. Un soi are o valoare agronomică sau de utilizare satisfăcătoare în cazul în care, comparativ cu alte soiuri ecologice adecvate pentru producția ecologică admise în catalogul statului membru în cauză, acesta reprezintă, prin ansamblul calităților sale, cel puțin pentru producția dintr-o anumită regiune, o ameliorare clară pentru cultivarea sau pentru utilizarea recoltelor sau a produselor obținute din aceste recolte. Caracteristicile superioare ale producției agricole, în ceea ce privește practicile agricole și producția de alimente sau de furaje care prezintă avantaje pentru agricultura ecologică, trebuie considerate deosebit de valoroase pentru examinarea VAU.
(21)

Danemarca are obligații în temeiul Deciziei-cadru 2004/757/JAI, astfel cum este aplicabilă până la 21 noiembrie 2018, dar nu are obligații în temeiul Directivei (UE) 2017/2103. Prin urmare, nu participă la adoptarea și aplicarea prezentei directive, nu are obligații în temeiul acesteia și nu face obiectul aplicării sale.
19771028

Decizia Consiliului

din 28 octombrie 1977

privind încheierea Acordului european privind schimbul de reactivi pentru determinarea tipurilor de țesuturi, precum și a protocolului adițional la respectivul acord

(77/715/CEE)

CONSILIUL COMUNITĂȚILOR EUROPENE,

având în vedere Tratatul de instituire a Comunității Economice Europene,

având în vedere recomandarea Comisiei,

întrucât Acordul european privind schimbul de reactivi pentru determinarea tipurilor de țesuturi, elaborat la inițiativa Consiliului Europei, prevede în articolul 5 alineatul (1) că părțile contractante adoptă toate măsurile necesare în scopul scutirii de orice drepturi de import a reactivilor utilizați pentru determinarea tipurilor de țesuturi, puși la dispoziția acestora de către celelalte părți;

întrucât orice derogare de la Tariful Vamal Comun, de natură autonomă sau convențională, se încadrează în competența exclusivă a Comunității;

întrucât adăugarea la respectivul acord a unui protocol adițional care permite Comunității Economice Europene să devină parte contractantă la respectivul acord îi permite acesteia exercitarea respectivei competențe;

întrucât, prin urmare, ar trebui încheiate respectivul acord și respectivul protocol adițional,

DECIDE:

Articolul 1

Se aprobă în numele Comunității Acordul european privind schimbul de reactivi pentru determinarea tipurilor de țesuturi, precum și protocolul adițional la respectivul acord.

Textul acordului și cel al protocolului adițional se anexează la prezenta decizie.

Articolul 2

Președintele Consiliului este autorizat să numească persoanele împuternicite să semneze acordul și protocolul adițional, precum și să le confere competențele necesare prin care Comunitatea își asumă obligații.

Adoptată la Luxemburg, 28 octombrie 1977.

Pentru Consiliu

Președintele

G. Spitaels

--------------------------------------------------
(3)

Prin derogare de la alineatul (2) litera (a) din prezentul protocol, statele contractante se angajează să nu perceapă, pentru următoarele obiecte, taxe sau alte impuneri interne de orice natură, percepute la data importului sau ulterior: (a) cărți și publicații destinate bibliotecilor menționate la alineatul (5) din prezentul protocol; (b) documente oficiale, parlamentare și administrative publicate în țara lor de origine; (c) cărți și publicații ale Organizației Națiunilor Unite și ale instituțiilor sale specializate; (d) cărți și publicații primite de Organizația Națiunilor Unite pentru Educație, Știință și Cultură și distribuite gratuit sub îngrijirea sau sub controlul acesteia, fără a putea face obiectul unei vânzări; (e) publicații destinate să încurajeze turismul în afara țării importatoare, trimise și distribuite gratuit; (f) obiecte destinate nevăzătorilor sau altor persoane cu handicap fizic sau mental: (i) cărți, publicații și documente de orice gen, în relief, pentru nevăzători; (ii) alte obiecte special concepute pentru dezvoltarea educativă, științifică sau culturală a nevăzătorilor și a altor persoane cu handicap fizic sau mental, importate direct de instituții sau organizații care asigură educația acestora sau le furnizează asistență și care sunt autorizate de autoritățile competente ale țării importatoare să importe aceste obiecte în regim de scutire de taxe vamale.
(a)

„consumul normal de energie” înseamnă consumul zilnic mediu înregistrat de-a lungul unei perioade de bază, adică: producția internă de resurse primare; plus importurile; plus livrările din țări din Comunitate; minus exporturile, minus livrările către țări din Comunitate, plus sau minus variațiile stocurilor. Conținutul buncărelor pentru nave maritime este considerat export.
19811019

Decizia Consiliului

din 19 octombrie 1981

de adaptare, ca urmare a aderării Greciei, a Deciziei 77/795/CEE de stabilire a unei proceduri comune pentru schimbul de informații privind calitatea apei dulci de suprafață în cadrul Comunității

(81/856/CEE)

CONSILIUL COMUNITĂȚILOR EUROPENE,

având în vedere Tratatul de instituire a Comunității Economice Europene, în special articolul 235,

având în vedere propunerea Comisiei,

având în vedere avizul Adunării [1],

întrucât, pentru a lua în considerare aderarea Greciei la Comunitățile Europene, este necesară adaptarea anexei I la Decizia 77/795/CEE a Consiliului din 12 decembrie 1977 de stabilire a unei proceduri comune pentru schimbul de informații privind calitatea apei dulci de suprafață în cadrul Comunității [2],

ADOPTĂ PREZENTA DECIZIE:

Articolul 1

Tabelul anexat la prezenta decizie se inserează între tabelele privind Danemarca și, respectiv, Franța din anexa I la Decizia 77/795/CEE.

Articolul 2

Prezenta decizie se adresează statelor membre.

Adoptată la Luxemburg, 19 octombrie 1981.

Pentru Consiliu

Președintele

P. Walker

[1] JO C 144, 15.6.1981, p. 37.

[2] JO L 334, 24.12.1977, p. 29.

--------------------------------------------------

19811019

ANEXĂ

GRECIA

Stații de prelevare de probe sau de măsurare | Lista râurilor |

Dráma | Podul Papades (01) (30 km de la locul unde râul intră în Grecia) | Nestos |

Sérrai | Podul Sidérokastro (02) (18 km de la locul unde râul intră în Grecia) | Strymón |

Salonic | Stâlpul kilometric 61,500 de pe calea ferată Salonic-Idomeni (03) (10 km de la locul unde râul intră în Grecia) | Axios |

Kozáni | Moni Ilarion (04) în amonte de rezervorul de la Polifit (150 km în amonte de gura de vărsare) | Aliakmon |

Lárisa | Turnul de apă al orașului Lárisa (05) (50 km în amonte de gura de vărsare) | Piniós |

Agrinion | Kastraki (06) în aval de rezervor (50 km în amonte de gura de vărsare) | Achelóos |

--------------------------------------------------